כריסטיאן פוליסיק

כריסטיאן מֶייט פוליסיק (באנגלית: Christian Mate Pulisic, הגיית שם משפחתו בתקשורת באנגלית: פליסיק, הגיית שם משפחתו בתקשורת בקרואטיה: פולישיץ'; נולד ב-18 בספטמבר 1998) הוא כדורגלן אמריקאי-קרואטי המשחק בעמדת הקיצוני בקבוצת מילאן מהסרייה א' ובנבחרת ארצות הברית. פוליסיק נולד בהרשי(אנ') שבפנסילבניה בארצות הברית, בנם של קלי ומארק. אביו שיחק כדורגל אולמות באופן מקצועני בהאריסברג במשך שמונה שנים. ב-2005 פוליסיק החל לשחק במועדון נוער ברקלי טאון כאשר התגורר באנגליה. ב-2006 פוליסיק שיחק במועדון מישיגן ראש בתקופה בה אביו אימן מועדון מקומי. ב-2008 עבר להתאמן באקדמית הכדורגל פנסילבניה קלאסיקס. ב-2015, חתם בבורוסיה דורטמונד מגרמניה. הוא השיג דרכון קרואטי שאפשר לו לשחק בליגה ולא להיחשב כזר. תחילה שיחק בקבוצת הנוער עד גיל 17, הבקיע שישה שערים ובישל חמישה נוספים בשמונה משחקים. הוא קודם לקבוצה עד גיל 19, הבקיע במדיה ארבעה שערים ובישל שלושה בשבעה משחקים. בינואר 2016 קודם לסגל הקבוצה הבוגרת ובסוף החודש ערך את הופעת הבכורה שלו בבונדסליגה כשנכנס כמחליף בניצחון על אינגולשטאדט 04. במהלך העונה שותף בתשעה משחקי ליגה והבקיע שני שערים. ב-17 באפריל כבש את שער הבכורה שלו בליגה בניצחון 0:3 על המבורג, הוא היה בכך לשחקן הלא גרמני הצעיר ביותר שכבש בהיסטוריה של הבונדסליגה, ורביעי מבין כלל השחקנים. ב-2 בינואר 2019 נרכש פוליסיק על ידי מועדון הכדורגל של צ'לסי תמורת 58 מיליון ליש"ט. פוליסיק המשיך לשחק כמושאל בדורטמונד עד לסיום העונה. ב-13 ביולי 2023 חתם במילאן לשלוש שנים. ב-21 באוגוסט, במשחק הבכורה שלו בסרייה א', כבש את שערו הראשון בקבוצה, בניצחון 0–2 על בולוניה. מנעוריו חבר פוליסיק בסגל נבחרות ארצות הברית בגילאים השונים. ב-2013 החל לשחק בנבחרת עד גיל 17, הוא שיחק במדיה בטורניר גביע העולם בכדורגל עד גיל 17 שהתקיים ב-2015 בצ'ילה והבקיע בו שער אחד בשלושה משחקים. בטורניר שיתף פעולה עם בן-דודו ויל פוליסיק ששימש שוער הנבחרת. במרץ 2016 זומן לסגל נבחרת הבוגרת, לקראת המשחק מול גואטמלה במסגרת מוקדמות מונדיאל 2018, ורשם את הופעת הבכורה שלו כמחליף במשחק זה ב-29 במרץ. ב-28 במאי 2016 כבש את שער הבכורה שלו בנבחרת במהלך ניצחון 0:4 במשחק ידידות מול נבחרת בוליביה. הוא היה בכך לשחקן הצעיר ביותר בתולדות נבחרת ארצות הברית שכבש שער במדיה. פוליסיק נכלל בסגל הנבחרת לקופה אמריקה 2016. בספטמבר 2016 כבש צמד בניצחון 6–0 על נבחרת סנט וינסנט והגרנדינים במסגרת מוקדמות מונדיאל 2018 וביוני 2017 כבש צמד מול נבחרת טרינידד וטובגו באותה מסגרת. נכלל בסגל נבחרת ארצות הברית לטורניר מונדיאל 2022. במהלך הטורניר בישל פעמיים וכבש את שער הניצחון על נבחרת איראן שהבטיח את עליית ארצות הברית לשלב שמינית הגמר. נכלל בסגל בקופה אמריקה 2024. צ'לסי ליגת האלופות: 2020/2021 הסופר קאפ האירופי: 2021 גביע העולם למועדונים: 2021 נבחרת ארצות הברית ליגת האומות של CONCACAF‏: 2019/2020 ליגת האומות של CONCACAF‏: 2022/2023 ליגת האומות של CONCACAF‏: 2023/2024 אישיים שחקן השנה הצעיר בכדורגל האמריקאי: 2016 שחקן השנה בכדורגל האמריקאי: 2017, 2019 שחקן החודש בסרייה א': דצמבר 2023 מדיה וקבצים בנושא כריסטיאן פוליסיק בוויקישיתוף כריסטיאן פוליסיק, ברשת החברתית פייסבוק כריסטיאן פוליסיק, ברשת החברתית אקס (טוויטר) כריסטיאן פוליסיק, ברשת החברתית אינסטגרם כריסטיאן פוליסיק, ברשת החברתית טיקטוק כריסטיאן פוליסיק, באתר Transfermarkt כריסטיאן פוליסיק, באתר Fussballdaten.de (בגרמנית) כריסטיאן פוליסיק, באתר Soccerway כריסטיאן פוליסיק, באתר BDFutbol כריסטיאן פוליסיק, באתר WorldFootball.net כריסטיאן פוליסיק, באתר National Football Teams כריסטיאן פוליסיק, באתר FootballDatabase.eu כריסטיאן פוליסיק, באתר ESPN Christian Pulisic: the making of a young man ready to step up, הגרדיאן, 31 במאי 2016 Who is Christian Pulisic and how did he make the Dortmund first team at 17? אתר ה-MLS, ‏18 באפריל 2016 Christian Pulisic becomes youngest non-German to score in Bundesliga, אתר ESPN, ‏17 באפריל 2016 עוזי דן, גילתה את אמריקה: צ'לסי רכשה את כריסטיאן פוליסיק מדורטמונד ב-58 מיליון ליש"ט, באתר הארץ, 2 בינואר 2019 כריסטיאן פוליסיק, באתר הטורניר Meet the Pulisics, אתר פיפ"א, 23 באוקטובר 2015 Watch: Christian Pulisic scores his first USA goal, ספורטס אילוסטרייטד, 28 במרץ 2016 Berhalter names 26 player USMNT roster for 2022 FIFA World Cup באתר הרשמי של פדרציית הכדורגל של ארצות הברית, 9 בנובמבר 2022 (באנגלית) BERHALTER SELECTS 26-PLAYER ROSTER TO REPRESENT THE UNITED STATES IN 2024 COPA AMÉRICA באתר US Soccer,‏ 14 ביוני 2024, (באנגלית)